CELEX: 31981D0307
Language: el
Date: 1981-04-21 00:00:00
Title: 81/307/ΕΟΚ: Απόφαση τής Επιτροπής τής 21ης Απριλίου 1981 περί τροποποιήσεως τής αποφάσεως 77/533/ΕΟΚ «περί δημιουργίας εξειδικευμένου τμήματος «προσεγγίσεως τών νομοθεσιών» τής Συμβουλευτικής Επιτροπής επί τών ζωοτροφών»

Avis juridique important

|

31981D0307

81/307/ΕΟΚ: Απόφαση τής Επιτροπής τής 21ης Απριλίου 1981 περί τροποποιήσεως τής αποφάσεως 77/533/ΕΟΚ «περί δημιουργίας εξειδικευμένου τμήματος «προσεγγίσεως τών νομοθεσιών» τής Συμβουλευτικής Επιτροπής επί τών ζωοτροφών»  

Επίσημη Εφημερίδα αριθ. L 126 της 12/05/1981 σ. 0027 - 0028 Ισπανική ειδική έκδοση: Κεφάλαιο 03 τόμος 21 σ. 0196  Πορτογαλική ειδική έκδοση : Κεφάλαιο 03 τόμος 21 σ. 0196 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 21ης Απριλίου 1981  περί τροποποιήσεως της αποφάσεως 77/533/ΕΟΚ «περί δημιουργίας εξειδικευμένου τμήματος «προσεγγίσεως των νομοθεσιών» της Συμβουλευτικής Επιτροπής επί των ζωοτροφών»  (81/307/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  Εκτιμώντας:  ότι, με την απόφαση 77/533/ΕΟΚ της Επιτροπής (1), έχει συσταθεί εξειδικευμένο τμήμα «προσεγγίσεως των νομοθεσιών» της Συμβουλευτικής Επιτροπής επί των ζωοτροφών·  ότι η κτηθείσα πείρα από τη λειτουργία της επιτροπής, από τότε που έχει συσταθεί, την 29η Ιουλίου 1977, δείχνει ότι είναι αναγκαία η προσαρμογή του καταστατικού της·  ότι η διάλυση της Επιτροπής Εμπορικών Οργανώσεων των Χωρών της Ευρωπαϊκής Κοινότητος (COCCEE), οργανισμού που προβλέπεται στο άρθρο 4 παράγραφος 1 της αποφάσεως 77/533/ΕΟΚ, συνεπάγεται ότι πρέπει να ληφθεί υπόψη η ύπαρξη νέων οργανώσεων που εκπροσωπούν το εμπόριο σε κοινοτικό επίπεδο,  ΑΠΟΦΑΣΙΖΕΙ:  Άρθρο 1  Η απόφαση 77/533/ΕΟΚ τροποποιείται ως ακολούθως:  1. Το άρθρο 3 αντικαθίσταται από το εξής άρθρο:  «Άρθρο 3  1. Ο τομέας περιλαμβάνει δώδεκα μόνιμα μέλη και κατ' ανώτατο όριο είκοσι τέσσερα μη μόνιμα μέλη.  2. Τα μόνιμα μέλη είναι επιφορτισμένα με τη διασφάλιση του συντονισμού των εργασιών, στο πλαίσιο της ομάδας τους.  3. Οι έδρες των μόνιμων μελών κατανέμονται ως ακολούθως:  - δύο στους παραγωγούς γεωργικών προϊόντων,  - δύο στους αγροτικούς συνεταιρισμούς,  - δύο στη βιομηχανία,  - δύο στο εμπόριο,  - δύο στους εργαζομένους,  - δύο στους καταναλωτές.  4. Καθένας από τους οικονομικούς τομείς, που απαριθμούνται στην παράγραφο 3, θα δύναται να καθορίζει κατ' ανώτατο όριο τέσσερα μη μόνιμα μέλη».  2. Το άρθρο 4 αντικαθίσταται από το εξής κείμενο:  «Άρθρο 4  1. Τα μόνιμα μέλη του τομέα διορίζονται από την Επιτροπή κατόπιν προτάσεως των ακολούθων οργανισμών και οργανώσεων:  - παραγωγοί γεωργικών προϊόντων:  η Επιτροπή Γεωργικών Επαγγελματικών Οργανώσεων της Ευρωπαϊκής Οικονομικής Κοινότητος (COPA),  - γεωργικοί συνεταιρισμοί:  η Γενική Επιτροπή Γεωργικής Συνεργασίας της Ευρωπαϊκής Οικονομικής Κοινότητος (COGECA),  - βιομηχανία:  η Ένωση Βιομηχανιών της Ευρωπαϊκής Οικονομικής Κοινότητος ( UNICE),  - εμπόριο:  οι πιο αντιπροσωπευτικές επαγγελματικές οργανώσεις που έχουν ιδρυθεί σε κοινοτικό επίπεδο,  - εργαζόμενοι:  η Ευρωπαϊκή Συνομοσπονδία Συνδικάτων (CES),  - καταναλωτές:  η Συμβουλευτική Επιτροπή Καταναλωτών που ιδρύθηκε με την απόφαση 73/306/ΕΟΚ της Επιτροπής (1).  2. Για κάθε μια από τις προβλεπόμενες έδρες, οι οργανισμοί αυτοί προτείνουν δύο υποψήφιους, διαφορετικής ιθαγενείας που είναι πολίτες των Κρατών μελών της Κοινότητος.  3. Οι οργανισμοί και οι οργανώσεις, που αναφέρονται στην παράγραφο 1, προτείνουν στην Επιτροπή, με επιστροφή προς τη γραμματεία, και όπως καθορίζεται στο άρθρο 9 παράγραφος 3, τουλάχιστον 8 ημέρες πριν από κάθε συνεδρίαση, τους λοιπούς αντιπροσώπους τους στον τομέα.  (1) ΕΕ αριθ. L 283 της 10. 10. 1973, σ. 18».  3. Παρεμβάλλεται το ακόλουθο άρθρο 9 β:  «Άρθρο 9 β  1. Η Επιτροπή δύναται να καθορίζει, κατόπιν προτάσεως των οργανισμών και οργανώσεων που αναφέρονται στο άρθρο 4 παράγραφος 1, για τη διάρκεια της θητείας των μόνιμων μελών του τμήματος, τους παρατηρητές που είναι επιφορτισμένοι με τη διασφάλιση των διοικητικών επαφών με τη γραμματεία του τμήματος.  2. Οι παρατηρητές δύνανται να παρακάθονται στις συνεδριάσεις του τμήματος και των ομάδων εργασίας· δεν συμμετέχουν στις συσκέψεις».  Άρθρο 2  Η παρούσα απόφαση αρχίζει να ισχύει την 21η Απριλίου 1981.  Έγινε στις Βρυξέλλες, στις 21 Απριλίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 211 της 19. 8. 1977, σ. 10.